SET ปิดเช้าบวก 3 จุด แรงซื้อ กลุ่มพลังงาน-เปิดเมือง-ชิ้นส่วนอิเล็กฯ หนุน
SET ปิดเช้าบวก 3 จุด รับแรงซื้อจากกลุ่มพลังงาน, กลุ่มเปิดเมือง, กลุ่มชิ้นส่วนอิเล็กทรอนิกส์ แนวโน้มช่วงบ่ายคาดตลาดแกว่งแคบ ให้แนวรับ 1,700 และ 1,697 จุด ส่วนแนวต้าน 1,710 และ 1,714 จุด
SET ปิดเช้าบวก 3 จุด รับแรงซื้อจากกลุ่มพลังงาน, กลุ่มเปิดเมือง, กลุ่มชิ้นส่วนอิเล็กทรอนิกส์ แนวโน้มช่วงบ่ายคาดตลาดแกว่งแคบ ให้แนวรับ 1,700 และ 1,697 จุด ส่วนแนวต้าน 1,710 และ 1,714 จุด
5 เม.ย. 2565

นายกิติชาญ ศิริสุขอาชา ผู้อำนวยการอาวุโสฝ่ายวิเคราะห์หลักทรัพย์-รายย่อย บล.ซีจีเอส-ซีไอเอ็มบี (ประเทศไทย) กล่าวว่า ตลาดหุ้นไทยเช้านี้แกว่งตัวไซ์เวย์ลักษณณะซึมๆ รอปัจจัยใหม่หนุน และปริมาณการซื้อขายเบาบาง ขณะที่ยังคงมีปัจจัยเดิมกดดันอยู่ทั้ง สงครามระหว่างรัสเซีย-ยูเครน และอัตราเงินเฟ้อสูงขึ้นอาจทำให้ธนาคารกลางสหรัฐ (เฟด) เร่งปรับขึ้นอัตราดอกเบี้ย รวมทั้งใกล้วันหยุดยาวเทศกาลสงกรานต์ แม้ว่าวันนี้จะมีปัจจัยบวกจากจำนวนผู้ติดเชื้อโควิด-19 ในประเทศลดลง แต่ยังวางใจไม่ได้ โดยจะต้องติดตามว่าหลังช่วงเทศกาลสงกรานต์จำนวนผู้ติดเชื้อโควิด-19 อาจเร่งตัวขึ้นอีกครั้ง
อย่างไรก็ตามมีแรงซื้อเข้ามากลุ่มพลังงานหลังราคาน้ำมันดิบปรับตัวขึ้น 4% และกลุ่มชิ้นส่วนอิเล็กทรอนิกส์ปรับขึ้นตามตลาด Nasdaq และกลุ่มเปิดเมืองหลังรัฐเปิดประเทศมากขึ้นตั้งแต่ 1 เม.ย.ที่ผ่านมา สลับแรงขายกลุ่มแบงก์และกลุ่มอื่นๆ
สำหรับแนวโน้มการลงทุนในช่วงบ่าย นายกิติชาญ คาดว่าตลาดน่าจะแกว่งไซด์เวย์ โดยให้แนวรับที่ 1,700 และ 1,697 จุด ส่วนแนวต้านที่ 1,710 และ 1,714 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
AOT มูลค่าการซื้อขาย 2,137.46 ล้านบาท ปิดที่ 67.75 บาท เพิ่มขึ้น 0.75 บาท
PTTEP มูลค่าการซื้อขาย 1,727.06 ล้านบาท ปิดที่ 147.00 บาท เพิ่มขึ้น 1.50 บาท
EA มูลค่าการซื้อขาย 1,564.32 ล้านบาท ปิดที่ 97.50 บาท ลดลง 2.50 บาท
NEX มูลค่าการซื้อขาย 1,417.03 ล้านบาท ปิดที่ 20.20 บาท เพิ่มขึ้น 0.20 บาท
BYD มูลค่าการซื้อขาย 969.36 ล้านบาท ปิดที่ 14.10 บาท ราคาไม่เปลี่ยนแปลง